OzLabs/hebrew-wiki-articles huggingface dataset:
אסון המהגרים במשאית בסן אנטוניו

[[משאית דומה לזו שבה נלכדו המהגרים]]
אסון המהגרים במשאית בסן אנטוניו התרחש ב-27 ביוני 2022 בעיר סן אנטוניו במדינת טקסס שבארצות הברית. עשרות מהגרים לא חוקיים נמצאו בתוך משאית סגורה בעיר כשהם מתים או פגועים. הם נכנסו למדינה שלא כחוק, הוסעו במשאית ונפגעו בה עקב חנק, מכת חום והתייבשות ואף צפיפות. מספר הנספים באירוע עלה לאחר חילוץ הנפגעים והגיע עד ל-53. היה זה אסון המהגרים החמור מסוגו בהיסטוריה של ארצות הברית.

==האסון==
הסתננות של מהגרים בלתי חוקיים לארצות הברית דרך גבולה עם מקסיקו היא תופעה מוכרת ורבת שנים. מראשית שנת 2022 נעשו בתחומי ארצות הברית שני מיליון מעצרים של חשודים בהסתננות ממקסיקו, מהם 239,416 מעצרים במהלך חודש מאי - עליה של כשליש בהשוואה לחודש מאי 2021.

העיר סן אנטוניו, המרוחקת ב-240 קילומטר מהגבול, מוכרת כנקודת מעבר מרכזית של מהגרים לא חוקיים בדרכם מהגבול אל חלקי ארצות הברית השונים. מספר רב של מבריחים עוסקים בהברחתם אל העיר וממנה באמצעות כלי רכב גדולים.

ב-27 ביוני בשעה 18:00 לערך נמצאה בשטח פתוח בסן אנטוניו משאית שאליה היה מחובר נגרר. היא נמצאה בקרבת הכביש הבין-מדינתי 35, המשתרע מדרום טקסס אל צפונה ומשמש את מבריחי המהגרים. אנשים שעבדו בקרבת מקום עצרו ליד המשאית כששמעו קריאה לעזרה וראו שדלתות הקרון הנגרר פתוחות למחצה, וכי בתוך הקרון נמצאים אנשים ללא רוח חיים, או כאלו שהיו חיים אך חלשים מכדי לצאת מהפתחים. שירותי החירום הוזעקו לאתר והחלו בחילוץ הנפגעים מהקרון ובטיפול בהם. מותם של 46 מיושבי הקרון נקבע במקום. 19 נוספים פונו לבתי חולים, ומהם מתו בהמשך עוד שבעה (לפי גרסה אחרת היו במשאית 67 אנשים). 40 מהנספים היו גברים ו-13 היו נשים. נמצא שמוצאם של 27 מהנספים היה ממקסיקו, 14 מהונדורס, שבעה מגואטמלה ושניים מאל סלוודור. בין הנפגעים באירוע ששרדו היו גם ילדים.

ניצולה מהאסון סיפרה כי הייתה בקבוצה של מהגרים שהסתתרו במחסן ליד הגבול, ומבריחים העלו אותם על המשאית לאחר שהחרימו את הטלפונים הסלולריים שלהם. לדבריה המשאית עצרה מספר פעמים ומהגרים נוספים הועלו לתוכה. עקב כך נוצרו בקרון דוחק עד כדי קושי לנשום וחום רב, כ-38 מעלות צלזיוס, לאחר שגם מערכת מיזוג האוויר שבקרון פסקה לפעול. גם נמצאה בתוכו כמות מעטה של מי שתייה, שהובאה על ידי המהגרים.

נהג המשאית שניסה לברוח מהזירה נעצר לאחר זמן קצר על ידי המשטרה. למחרת נעצרו עוד שלושה חשודים במעורבות בהסעת המהגרים שנפגעו. במסגרת חקירת האסון נמצא כי המשאית נשאה לוחיות רישוי מזויפות.

השלטונות בטקסס התקשו לזהות חלק מהקורבנות, שלא נשאו תעודות מזהות. אנשי הסגל הקונסולרי בארצות הברית מהמדינות שאזרחיהן נפגעו טיפלו בהעברת הודעות לקרובי הנפגעים ובהחזרת גופות הנספים לארצותיהם.

ב-27 ביולי 2017 התרחש בסן אנטוניו אסון דומה, שבו נספו בתוך משאית עשרה מהגרים ו-29 נפצעו. באירוע שהתרחש בטקסס ב-2003 נספו באותה צורה 19 מהגרים.

==קישורים חיצוניים==
* Associated Press, [https://www.theguardian.com/us-news/2022/jun/29/migrants-died-death-toll-53-san-antonio-texas-trailer Two more migrants dead from Texas trailer, bringing toll to 53], באתר הגארדיאן, 29 ביוני 2022
* 

קטגוריה:אסונות בטקסס
קטגוריה:פשע בטקסס
קטגוריה:הגירה לארצות הברית
קטגוריה:יחסי ארצות הברית – מקסיקו
קטגוריה:2022 בארצות הברית
קטגוריה:סן אנטוניו
גבעת הנסון (אנטארקטיקה)

גבעת הנסון (באנגלית: Hanson Hill) היא גבעה מכוסה שלג, הממוקמת בחצי האי טריניטי, באזור ארץ גרהאם של חצי האי האנטארקטי, שבאנטארקטיקה.

לגבעת הנסון שתי פסגות, האחת בדרום הגבעה, והשנייה בצפון הגבעה.

שיא גובהה של גבעת הנסון 900 מטרים מעל פני הים.

גבעת הנסון ממוקמת 7 קילומטרים דרומית-מזרחית מכף רוקמורל;

גבעת הנסון ממוקמת 3 קילומטרים מערבית - צפון-מערבית מגבעת זנוגה.

== היסטוריה ==
=== מיפוי הגבעה ===

הגבעה מופתה לראשונה, באופן גס, במרץ 1838, על ידי המשלחת הצרפתית השנייה לאנטארקטיקה, בפיקודו של ז'ול דומון ד'אורוויל.

=== מקור השם ===

המשלחת הצרפתית לא נתנה לגבעה שם.

בשנת 1946, סקר שטחי חסות איי פוקלנד (FIDS) ניסה לאתר (בלא הצלחה), לשון יבשה שגילה ד'אורוויל, לה הוא קרא "כף ת'אנארון" (קאפ ת'אנארון - Cap Thanaron). מאחר שהסקר לא גילה את הכף, ומתוך כבוד לד'אורוויל - ורצון לשמר את השם שנתן - בשנת 1948, הוועדה המייעצת לשמות אנטארקטיים של בריטניה (UK-APC), קראה לגבעה בשם "גבעת ת'אנארון" (Thanaron Hill).

לימים התגלתה הכף (אותה גילה ד'אורוויל), והיא נקראת כיום "נקודת תאנארון".

בשנת 1963 החליטה הוועדה המייעצת לשמות אנטארקטיים של בריטניה, לקרא לגבעה על שם תומאס א. הנסון (Thomas A. Hanson), שהיה סוקר מטעם סקר שטחי חסות איי פוקלנד, ששירת בתחנת המחקר מפרץ התקווה (מפרץ הואופ), בין השנים 1957–1959.

הנסון
ג'ים גפיגן

ג'יימס כריסטופר גַפִיגֶן (באנגלית: James Christopher Gaffigan; נולד ב-7 ביולי 1966) הוא סטנדאפיסט, שחקן, מדבב, סופר ומפיק אמריקאי.

==ביוגרפיה==
גפיגן נולד באלג'ין, אילינוי שבארצות הברית, הצעיר מבין שישה ילדים. אמו מרשה (לבית מיטצ'ל) מתה מסרטן ב-1990. אביו מייקל אמברוז גפיגאן היה נשיא ומנכ"ל בנק באינדיאנה במשך כחמש עשרה שנים עד פרישתו ב-1991. הוא מת מסרטן ריאות ב-1999. 

למד באוניברסיטת פרדו במשך שנה אחת, לפני שעבר לבית הספר לעסקים באוניברסיטת ג'ורג'טאון, שם סיים את לימודיו ב-1988 עם תואר בפיננסיים.

==קריירה==
בשנת 1990 עבר לניו יורק על מנת לעסוק בקומדיה. הוא מצא עבודה בפרסום והיה עובד ביום ולוקח שיעורי משחק בלילה. בשנת 1999 הופיע לראשונה בתוכנית "The Late Show with David Letterman", ומאז התחיל להשתתף בקביעות בתוכניות אירוח שונות ולהופיע במועדוני קומדיה. במהלך השנים הקליט מספר ספיישלים של סטנדאפ, וחלקם היו מועמדים לפרס גראמי. גפיגן הופיע בלמעלה מ-200 פרסומות בטלוויזיה. ב-2012 נכלל ברשימת עשרת הקומיקאים המרוויחים ביותר בארצות הברית.

גפיגן שיחק במספר רב של סרטים וסדרות, ביניהם תפקידי משנה ב"פתאום 30", "שוב בן 17", "סיפור מצחיק", "טסלה", "מכושפת 2", "חוק וסדר", "חוק וסדר: מדור מיוחד", "אד", "סקס והעיר הגדולה", "חוק וסדר: כוונה פלילית", "טיסת הקונקורד", "רופא להשכיר", "פורטלנדיה", "סטאר נגד כוחות הרשע", "קימי שמידט" ועוד. הוא אף שימש כמדבב, לעיתים כדמות הראשית, במספר סרטים וסדרות, ביניהם "אבא אווזה", "מפלצת של מלון 3: יוצאים לחופשה", "פליימוביל: הסרט", "לוקה", "מפלצת של מלון: הפוך על הפוך", "פיטר פן וונדי", "ד"ר כץ, מטפל מקצועי", "ההמבורגרים של בוב", "סטארגירל", "ריק ומורטי" ועוד. בשנים 2000–2001 שיחק בתפקיד ראשי בסדרת הטלוויזיה "ברוכים הבאים לניו יורק" . בשנים 2001–2002 שיחק בתפקיד ראשי בסדרת הטלוויזיה "המופע של אלן" , לצד אלן דג'נרס. בשנים 2003–2004 שיחק בשבעה פרקים מהעונה השישית של סדרת הטלוויזיה "מופע שנות ה-70". בשנים 2006–2010 שיחק בתפקיד ראשי ב-40 פרקים של סדרת הטלוויזיה "הבנים שלי" . בשנת 2015 כתב, הפיק וכיכב בסיטקום "The Jim Gaffigan Show", המבוסס על חייו.

בשנת 2020 שיחק בדרמת הפשע הקנדית "מטרה מספר אחת" לצד ג'וש הארטנט.

בשנת 2022 שיחק לצד ראיין פיליפה במותחן הפעולה "מסלול התנגשות" <small>(אנ').</small>

==פרסים==
גפיגן היה מועמד שש פעמים לפרס גראמי לאלבום הקומדיה הטוב ביותר (בשנים 2013, 2015, 2018–2021), אך לא זכה.<ref></ref> בשנת 2014 זכה בפרס הקומדיה האמריקאי .<ref></ref><ref></ref>

==חיים אישיים==
ג'ים נשוי לשחקנית ג'ני גפיגן,<ref name= NYTwedding></ref> ולזוג חמישה ילדים.<ref></ref><ref name="bellamy"></ref> גפיגן הוא קתולי,<ref></ref><ref></ref><ref></ref> ואת טקס הנישואין שלו בשנת 2003 ערך בכנסייה קתולית במנהטן. גפיגן נאם מספר נאומי פתיחה באוניברסיטאות קתוליות,<ref></ref> ואף קיבל תואר דוקטור לשם כבוד מאוניברסיטת מרקט.<ref></ref>

==קישורים חיצוניים==

* 

==הערות שוליים==

קטגוריה:אילינוי: אישים
קטגוריה:אמריקאים ממוצא אירי
קטגוריה:בוגרי אוניברסיטת ג'ורג'טאון
קטגוריה:מדבבים אמריקאים
קטגוריה:סטנדאפיסטים אמריקאים
קטגוריה:קומיקאים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1966
החיים על פי דאג

החיים על פי דאג (באנגלית: Doug) היא סדרת טלוויזיה מונפשת שנוצרה על ידי ג'ים ג'ינקינס והופקה על ידי חברת Jumbo Pictures.

עלילת הסדרה מתמקדת בחייו של דאגלס "דאג" פאני, ילד בן 11 אשר מתאר ביומנו אירועים רבים שמתרחשים לאורך הסדרה. דאג פאני ובני משפחתו (הכוללים את הוריו תדה ופיל, אחותו ג'ודי והכלב פורקצ'ופ) עוזבים את העיר בלאטסבורג ועוברים לגור בעיר בלאפינגטון לאחר שאביו קיבל קידום בעבודה. לטענת יוצר הסדרה העיר באלפינגטון הייתה מבוססת באופן רופף על העיר האמריקנית ריצ'מונד שבמדינת וירג'יניה, שם נולד וגדל יוצר הסדרה ג'ים ג'ינקינס. הסדרה עוסקת בנושאים רבים כולל בניסיונות של בני נוער להשתלב, ביחסים אפלטוניים ורומנטיים, בהערכה עצמית, בבריונות ובמקרים של הפצת שמועות. פרקים רבים מתרכזים בניסיונותיו של דאג להרשים את חברתו לכיתה ומושא אהבתו פאטי מיונז.

הסדרה עלתה לראשונה ב-11 באוגוסט 1991 ברשת ניקלודיאון. הסדרה המקורית כללה 52 פרקים אשר שודרו במשך ארבע עונות בין שנת 1991 עד 1994. ניקלודיאון בחרה שלא לחדש את התוכנית לעונה חמישית. בשנת 1996 דיסני החלה לפתח את העונה החמישית של הסדרה לאחר שרכשה את חברת ההפקה Jumbo Pictures.

בישראל, העונות שהופקו עבור ניקלודיאון שודרו עם כתוביות בעברית בערוץ 6, תחת השם "דאג". בהמשך, הסדרה שודרה בערוץ 2 עם דיבוב בעברית במסגרת רצועת "זמן דיסני" של הזכיינית טלעד בשנות התשעים. בשנת 2022, העונות שהופקו עבור דיסני זכו לדיבוב מחודש על ידי אולפני דאבי דאב, אשר תוכנן להשתחרר בשירות הזרמת המדיה דיסני+ עם השקתו; לעומת זאת, הסדרה לא זמינה בישראל, אך זמינה בדרום אפריקה והפיליפינים עם רצועת השמע בעברית כשהיא מוסתרת בשירות.

== הדמויות הראשיות ==
* דאגלס "דאג" פאני - ילד ביישן, תמים וחסר ביטחון בן 11 בעל כישרון לכתיבה, דמיון שופע, בעל תשוקה לציור ובעל כישרון לנגן בבנג'ו. דאג מגלם את המספר בכל פרק, ומשתף את חוויותיו ביומן שהוא כותב מדי יום.
* ג'ודי פאני - אחותו הגדולה של דאג. ג'ודי אובססיבית במיוחד בכל הנוגע ליצירותיו של ויליאם שייקספיר ומתעניינת במיוחד בעולם התיאטרון ובאמנות באופן באופן כללי.
* סקיטר ולנטיין - החבר הכי טוב של דאג.
* פטרישיה "פאטי" מיונז - חברתו הטובה ביותר של דאג ומושא אהבתו.
* רוג'ר קלוץ - אויבו המושבע והבריון בכיתה של דאג. רוג'ר מתאהב באחותו של דאג, ג'ודי, ומנסה לחזר אחריה בחלק מהפרקים.
* פורקצ'ופ - כלב המחמד האנתרופומורפי של דאג.

== קישורים חיצוניים ==

* 

* 

קטגוריה:תוכניות טלוויזיה באנגלית
קטגוריה:ניקלודיאון: תוכניות וסדרות
קטגוריה:דיסני: סדרות טלוויזיה
קטגוריה:ערוץ דיסני: תוכניות וסדרות
קטגוריה:ערוץ הילדים: תוכניות רכש
קטגוריה:ערוץ 2: תוכניות רכש
קטגוריה:סדרות טלוויזיה אמריקאיות שירדו משידור ועלו שוב
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
ארנסט גרינינג

ארנסט גרינינג (בשם מלא באנגלית: Ernest Henry Gruening; (/ɡriːnɪŋ/); 6 בפברואר 1887, ניו יורק – 26 ביוני 1974, וושינגטון) היה עיתונאי ופוליטיקאי אמריקאי, אשר כיהן כמושל אלסקה בשנים 1939–1953 (לפני ששטח הוכרז כמדינת ארצות הברית) וסנאטור בשנים 1959–1969.

==ביוגרפיה==
ארנסט גרינינג נולד בניו יורק למשפחה יהודית של רופאי עיניים. הוא סיים אוניברסיטת הרווארד בשנת 1907 ובשנת 1912 קיבל הסמכה כרופא. אמנם במקום להתחיל לעסוק במקצוע הוא פנה לעיתונות. הוא עבד במספר עיתונים בבוסטון. לאחר הצטרפות ארצות הברית למלחמת העולם הראשונה הוא התגייס ושירת בחיל התותחנים. בשנים 1920–1923 הוא היה עורך של The Nation.

גרינינג התעניין בהיסטוריה של מקסיקו. בשנת 1928 הוא פרסם ספר על המדינה. על כתיבת הספר גרינינג קיבל עיטור ממשלת מקסיקו.

בעקבות מדיניות הניו דיל גרינינג הצטרף לממשל וכיהן במספר תפקידים. בשנת 1939 גרינינג מונה למושל אלסקה. באותה תקופה אלסקה הייתה במעמד של "טריטוריה" ולא של "מדינה" של ארצות הברית.

לאחר המתקפה על פרל הארבור גרינינג היה שותף להכנות להתנגדות לפלישה אפשרית. ביוני 1942 יפן תקפה את האזור ואף הצליחה לקבל שליטה על מספר איים לתקופה מוגבלת.

גרינינג לא היה מרוצה מהתייחסות של הממשל לילידי אלסקה. הוא תמך בפעילות של ארגוני הילידים ושל אליזבת פרטרוביץ' להפסקת ההפליה. בתמיכתו בשנת 1945 עבר חוק Alaska Equal Rights Act.

גרינינג פעל להעברת חוק שמסדיר הטבות ללוחמי הצבא. בשנת 1946 תגבר את מאבק נגד השחפת ואף הכריז על מצב חרום באלסקה. כ-10% מתקציב אלסקה הופנה לנושא זה.

גרינינג פעל להסדרת הנושא המדיני והסדרת אלסקה כמדינת ארצות הברית. הנושא הוסדר בשנת 1959. באותו יום גרינינג מונה לסנאט של ארצות הברית כנציג המדינה החדשה. בשנת 1962 הוא ניצח בבחירות את טד סטיבנס וזכה לכהונה נוספת. בבחירות של שנת 1968 הוא רץ כמועמד עצמאי ולא זכה.

גרינינג היה בין הסנאטורים הבודדים שבשנת 1964 הצביעו נגד השתתפות במלחמת וייטנאם.

==קישורים חיצוניים==

* 
* [https://www.encyclopedia.com/humanities/encyclopedias-almanacs-transcripts-and-maps/gruening-ernest ביוגרפיה]
* 

קטגוריה:בעלי תואר דוקטור מאוניברסיטת הרווארד
קטגוריה:עיתונאים יהודים אמריקאים
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:מושלי אלסקה
קטגוריה:סנאטורים חברי המפלגה הדמוקרטית
קטגוריה:חברי המפלגה הדמוקרטית (ארצות הברית)
קטגוריה:בוגרי בית הספר לרפואה באוניברסיטת הרווארד
קטגוריה:אמריקאים שנולדו ב-1887
קטגוריה:אמריקאים שנפטרו ב-1971
ההטמאנות הקוזאקית

סמל ההטמאנות הקוזאקית
ההטמאנות הקוזאקית (באוקראינית: Військо Запорозьке, Гетьманщина) הייתה ישות מדינית של קוזאקים, שבראשה עמד הטמאן. הישות הוקמה במסגרת מרד חמלניצקי בשנת 1648 ובראשה עמד עד מותו בוגדן חמלניצקי. ההטמאן האחרון היה קיריל רזומובסקי וכהונתו הסתיימה בשנת 1764. שטח המדינה כלל את השטח המרכזי של אוקראינה של כיום וגם שטחים שכיום נמצאים ברוסיה ובבלארוס.

הישות הוקמה על ידי בוגדן חמלניצקי בזמן מרד נגד האיחוד הפולני-ליטאי. בעקבות בקשת בוגדן חמלניצקי להסתפח לרוסיה הצארית החלה מלחמת רוסיה–פולין (1654–1667) שהסתיימה בהסכם אנדרוסובו. בוגדן חמלניצקי רצה שלאחר מותו בנו יורי יהיה יורשו והוא התמנה להיטמאן עוד כאשר אביו היה בחיים. בסתיו 1657 במקומו נבחר איוואן ויגובסקי. לא כל המנהגים הצבאיים של המדינה קיבלו את השינוי והחל מאבק מזוין. בשנת 1659 ויגודסקי סיים את הכהוה ויורי חמלניצקי התמנה מחדש. בהתאם להסכם אנדרוסובו השטח חולק לאזורים בשליטה רוסית ולאזורים בשליטה פולנית ובכל אזור היה הטמאן משלו. בשנת 1668 פטרו דורושנקו הצליח לאחד את כל החלקים לתקופה מסוימת. בתיווך של יוסיף שומליאנסקי מיכל הראשון ניסה לשכנע את פורושנקו להחזיר את האזור לשליטה של האיחוד הפולני-ליטאי. ניסיון זה לא הצליח וגרם למאבק מזוין פנימי בתוך ההטמאנות. בסופו של דבר איוואן סמוילוביץ' ניצח את צבא פורושנקו ואילץ אותו להעביר את התפקיד אליו.

מנהיג בולט של ההטמאנות הקוזאקית היה איוואן מזפה שכיהן בתפקיד משנת 1687 ועד 1708. במהלך מלחמת הצפון הגדולה הוא הצטרף לכוחות של קארל השנים עשר. בעקבות כך להתמאן מונה איוון סקורופאדסקי שסיים את הכהונה בשנת 1722. קיריל רזומובסקי מונה לתפקיד בשנת 1750. בשנת 1764 יקטרינה הגדולה ביטלה את תפקיד.

==קישורים חיצוניים==

* [http://www.encyclopediaofukraine.com/display.asp?AddButton=pages\H\E\Hetmanstate.htm תיאור המדינה]

קטגוריה:מדינות לשעבר באירופה
קטגוריה:אוקראינה: היסטוריה
קטגוריה:האימפריה הרוסית: היסטוריה
קטגוריה:רפובליקות לשעבר
יאיר פורסטנברג

יאיר משה פורסטנברג (נולד ב-18 באוגוסט 1975) הוא חוקר תלמוד ישראלי, פרופסור חבר וראש החוג לתלמוד באוניברסיטה העברית בירושלים.

== ביוגרפיה ==
נולד בירושלים בשנת 1975. למד בישיבת נווה שמואל וישיבת ההסדר הר עציון. בשנת 2002 סיים תואר ראשון בלימודים קלאסיים ותלמוד בהצטיינות יתירה, ובשנת 2005 סיים תואר שני בתלמוד בהצטיינות יתירה; שניהם מהאוניברסיטה העברית.

בין השנים 2009–2010 למד במסגרת חילופי סטודנטים בחוג לדתות באוניברסיטת פרינסטון.

בשנת 2010 סיים את עבודת הדוקטורט שלו באוניברסיטה העברית, בהנחיית פרופסור שלמה נאה.

בין השנים 2013–2017 שימש כמרצה במחלקה להיסטוריה של עם ישראל באוניברסיטת בן-גוריון.

בשנת תשע"ד (2014) היה חבר בפורום הצעירים של החטיבה למדעי הרוח באקדמיה הלאומית הישראלית למדעים.

בשנת 2018 החל ללמד כמרצה בכיר בחוג לתלמוד באוניברסיטה העברית. בשנת 2020 מונה לתפקיד ראש החוג לתלמוד, ובשנת 2022 מונה לפרופסור חבר.

זכה בפרס טורונטו למצוינות במחקר לשנת תשע"ו.<ref></ref>

מחקריו עוסקים בהשפעות של המשפט הרומי והמשפט היווני על היווצרותה של ההלכה היהודית הקדומה, בתולדות חיבור המשנה ובספרות התנאית.

== חיים אישיים ==
אביו הוא המתמטיקאי פרופ' הלל פורסטנברג ושניים מאחיו הם ד"ר אריאל פורסטנברג והבמאי ישעיהו פורסטנברג.

נשוי לשירה, בתו של פרופ' מנחם בן ששון ומתגורר בשכונת מקור חיים שבירושלים.

== פרסומיו ==
=== ספריו ===
* טהרה וקהילה בעת העתיקה: מסורות ההלכה בין יהדות בית שני למשנה, ירושלים: מאגנס, 2016. הספר זכה בפרס מרדכי איש-שלום לספר ביכורים בתולדות ארץ ישראל לשנת תשע"ח.<ref></ref>

* Purity and Identity in Ancient Judaism: From the Temple to the Mishnah

=== ספרים בעריכתו ===
* (Leiden: Brill; 2016) Jewish and Christian communal identities in the Roman world

== קישורים חיצוניים ==

* 

* 

== הערות שוליים ==

קטגוריה:סגל האוניברסיטה העברית בירושלים: תלמוד
קטגוריה:בוגרי ישיבת נוה שמואל
קטגוריה:בוגרי ישיבת הר עציון
קטגוריה:חוקרי ספרות חז"ל
קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי תלמוד
קטגוריה:משפחת חיים מוולוז'ין
קטגוריה:משפחת בורג
קטגוריה:ישראלים שנולדו ב-1975
משה נחום רוזנבוים

הרב משה נחום רוזנבוים (? – ט"ז בחשוון ה'תקפ"ו; כונה "ציצית בייסער" עקב מנהגו להסתכל לעיתים תכופות בציציותיו ולנשקם) היה רב הונגרי, רבן של הערים טליקא, ואשוואר ונג'וואז'ון.

== ביוגרפיה ==
כשנולד נקרא בשם נחום ורק לאחר מכן הוסיף לעצמו את השם משה. אמו במקורה מפראג.

התפקיד הראשון ידוע שכיהן הרב רוזנבוים היה כרב בעיירה טליקא שבמחוז גיור-מושון-שופרון, והוא כיהן שם כבר בשנת ה'תק"ן. לאחר מכן כיהן כרב בוואשוואר ועזב את ואשוואר בין ה'תקע"א לה'תקע"ח (1811–1818). אחר כך שימש כרב בעיר נג'וואז'ון שבמחוז וספרם. היה רב הקהילה עד לפטירתו. נפטר בט"ז בחשוון, לא ידוע באיזו שנה.

מסופר ששנים רבות לא נולדו לו ילדים, עד שפעם אחת עצרה ליד ביתו עגלה, וממנה ירד מישהו שבקש מהרב רוזנבוים להניח תפילין רבנו תם לפני שקיעה. לאחר מכן האכיל את האיש וסוסיו. בסוף ארוחתו ברך האיש שהרב יזכה לילדים, ובשנת ה'תקמ"ט נולד לו בנו הבכור הרב עמרם רוזנבוים.

נפטר בשנת ה'תקפ"ו.

== משפחתו ==
על פי מסורת המשפחה, צאצא של הרב אדם בעל שם, כנראה מצד אביו. מצד אמו, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.

נכדו הוא הרב עקיבא פישר וניניו הם הרב צבי פישר והרב עמרם פישר.

לרב רוזנבוים היו 9 ילדים, 5 בנים ו-4 בנות:

בניו:
* הרב עמרם (ה'תק"ן, 1790 – ט"ז בחשוון ה'תק"ץ, 1829) – רבה של אירשה (נתאחד עם הכפר אלברטי, וכיום נקרא אלברטירשה) ומאד. כונה הרב עמרם חסידא
* הרב אברהם ישראל בצלאל (בערך ה'תק"ן – י"א בסיוון ה'תרכ"ג, מאי 1863) – רבה של , איז'אק וסיגטוואר
* הרב צבי הרש (ה'תקנ"ה – בערך ה'תקפ"ט) – רבה של ביצ'קה
* הרב אליעזר דוד – עבד לפרנסתו כסוחר
* הרב ישראל נחשון

בנותיו:
* יוכבד יטל – אשתו של הרב יוסף גרינוולד, רבה של צ'צ'וביץ'.
* שרה רבקה רחל לאה – נישאה לרב אברהם אליהו כ"ץ, רבה של פצל
* פראדח – נישאה לרב משה שטרנברג, רבה של אץ'
* חנה – נישאה לרב יצחק לוי שפיצר במזטור, ובנישואים שניים לרב אהרן גיירינגר

== הערות שוליים ==

משה נחום
קטגוריה:רבנים הונגרים
ליימן ברדפורד סמית'

ליימן ברדפורד סמית (באנגלית: Lyman Bradford Smith; 11 בספטמבר 1904, וינצ'סטר - 4 במאי 1997, מנהטן) היה בוטנאי אמריקאי.

== ביוגרפיה ==
ליימן ברדפורד סמית' נולד בעיירה וינצ'סטר שבמסצ'וסטס. בשנת 1921 הוא החל לימודי בוטניקה באוניברסיטת הרווארד. בשנת 1928 הוא קיבל תואר שני ובשנת 1930 הוא קיבל ממנה תואר שלישי. סמית' המשיך באוניברסיטה והיה אוצר של אוסף צמחים שלו עד לשנת 1947.

בשנת 1929 סמית' התחתן ונסיעת הזוג הטרי לאירופה הייתה מלווה בסיורים בוטניים במוזיאונים אירופיים.

תחילה סמית' רצה להתמחות בחקר דשא, אך זה דרש עיסוק רחב במיקרוסקופ. בעיות רעייה לא איפשרו זאת וסמית' עבר לתחום אחר. בשנת 1929 הוא לראשונה סייר בברזיל. בהמשך חקר צמחים של אמריקה הדרומית היה במרכז פעילותו. הוא חזר לאזור עוד מספר פעמים לצורך הרחבת אוסף צמחים. סמית' התמחה במיוחד בתחום ברומליים ו-Begoniaceae.

בשנת 1947 סמית' מונה לאוצר של מחלקת בוטניקה של הסמית'סוניאן. בהיותו בתפקיד הוא מינה את אליס טנג'ריני למאיירת של המכון. היא איירה מעל ל-1000 סוגי צמחים וקיבלה פרסים על עבודתה.

סמית' כיהן בתפקיד עד לשנת 1974 כאשר פרש לגמלאות. למרות פרישתו הוא המשיך להיות פעיל בתחום עד פטירתו בשנת 1997.

במהלך הקריירה המקצועית סמית' אסף 16,000 דוגמאות צמחים, פרסם מעל ל-500 מאמרים ותיאר לראשונה מעל ל-200 צמחים. סוג Lymania נקרא על שמו.

==פרסומים==
*The Bromeliaceae of Brazil. 1955.
*The Bromeliaceae of Colombia. 1957.
*Begoniaceae. 1986.

== קישורים חיצוניים ==
* [http://people.wku.edu/charles.smith/chronob/SMIT1904.htm ביוגרפיה]
* [https://siarchives.si.edu/collections/siris_arc_217433 ארכיאון של ליימן ברדפורד סמית']

==הערות שוליים==

קטגוריה:בוטנאים אמריקאים
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת פלורידה
קטגוריה:אמריקאים שנולדו ב-1904
קטגוריה:אמריקאים שנפטרו ב-1997
אברה (נהר)

הנהר אַבְּרָה (בטגלוג: Ilog Abra), הנקרא גם נהר לַגְבֶּן, הוא השביעי בגודלו בפיליפינים מבחינת גודל אגן ניקוז. יש לו שטח ניקוז משוער של 5,125 קילומטרים רבועים ואורך של 206 קילומטרים.<ref name="worldatlas"></ref>

== גאוגרפיה ==
מקורו של האברה בקטע הדרומי של הר דאטה בפרובינציית בנגט צפון האי לוזון. הוא יורד מערבה לסרוואנטס, בפרובינציית אילוקוס סור, וזורם אל פרובינציה אברה. בנקודה הסמוכה לדולורס, מצטרף אליו הנהר טִינֶג, שמקורו ברמה של פרובינציית אברה.<ref></ref> לבסוף הנהר נשפך אל ים סין הדרומי בקרבת קאואיאן.

== גשרים ==
רשימת הגשרים מעל הנהר אברה, ממוצאו עד לשפכו:

# כביש סרוואנטס–מנקאיאן–אבטן (בסרוונטס)
# גשר אלולינג (כביש טאגודין–סרוואנטס–סאבאנגאן)
# גשר סנטו תומאס (במאנאבו)
# גשר דון מריאנו מרקוס (כביש אברה–קלינגה, בגבול הרשויות טאיום–דולורס)
# גשר קאלאבה (כביש אילוקוס נורטה–אברה, בבנגד)
# גשר קירינו הישן (באנאואנג) (גבול הרשויות סנטה–באנטאי, באילוקוס סור)
# גשר קירינו (כביש מקארתור [כביש N2], בגבול הרשויות סנטה–בנטאי, באילוקוס סור)

== קישורים חיצוניים ==

== הערות שוליים ==

קטגוריה:לוזון
קטגוריה:הפיליפינים: גופי מים
קטגוריה:אסיה: נהרות ונחלים
Sucks to Know You (FU)

"Sucks to Know You (FU)" הוא סינגל של הזמר-יוצר הישראלי, מרגי. השיר הוא הראשון של מרגי בשפה האנגלית. הוא יצא לאור ב-15 ביולי 2022 תחת הוצאת סבן מיוזיק גרופ. השיר הוא הסינגל הראשון מתוך המיני-אלבום Dark Side of the Rainbow.

== רקע ==

ב-15 ביוני 2022 הכריז מרגי על הופעה חד פעמית בהאנגר 11 בתל אביב, בה יבצע לראשונה את הסינגל הבינלאומי הראשון שלו.<ref></ref> ב-22 ביוני הוציא מרגי טיזר של השיר בעמוד הטיקטוק שלו.<ref></ref>

השיר יצא לאור ב-15 ביולי 2022 תחת הוצאת סבן מיוזיק גרופ כסינגל הראשון מתוך מיני אלבום עתידי בשפה האנגלית בשם Dark Side of the Rainbow.<ref name=":0"></ref> מרגי השיק את הסינגל ואת הפרויקט ב-14 ביולי בהופעת השקה שנערכה באולם "סאן רוז" בלוס אנג'לס לפני אישים מתעשיית המוזיקה האמריקאית: ביניהם המפיק אטון בן חורין ומנכ"לית קבוצת ההפצה של יוניברסל מיוזיק גרופ, ג'ודי גרסון .

מרגי אישר כי השיר נכתב במהלך שנת 2021 וכי הוא עוסק בפרידה שלו מהזמרת הישראלית נועה קירל, איתה ניהל זוגיות במשך שלוש שנים: .<ref name=":1"></ref><ref></ref>

== הצלחה מסחרית ==
בשבוע הראשון לצאתו, צבר השיר כ-221,878 השמעות בספוטיפיי והיה לשיר המושמע ביותר בישראל באותו השבוע. בנוסף, היה גם לשיר החדש הראשון של זמר ישראלי שהגיע לראש טבלת ההשמעות עם צאתו.<ref name=":2" /> ביוטיוב צבר השיר מעל לחצי מיליון צפיות בשבוע הראשון לצאתו והיה לסרטון החמישי הנצפה ביותר באותו השבוע.

== וידאו קליפ ==
הקליפ צולם בקרואטיה בחודש מאי 2022 ובוים על ידי עומר בן שחר.<ref name=":0" />

הקליפ מתחיל כשרואים את מרגי מחבק אישה בשדה פרחים. לאחר מכן הוא מוצג כאשר הוא נוהג במכונית אדומה ישנה בשביל עפר במרכז השדה בעודו דומע, כשלוחית הרישוי של הרכב נושאת את שמו ואת ראשי התיבות של המיני אלבום אליו משתייך השיר. לאחר מכן המכונית חותכת משביל העפר לתוך השדה ומרגי שר את הפזמון בתוך הרכב. הוא יוצא מתוך הרכב ומסיים את השיר. בסוף השיר הוא חוזר לדרך בה נסע, וקוטף את הפרח היחיד שהרכב לא רמס.

מרגי סיפר כי התייחס לפרידה ולהתמוטטות הנפשית שחווה לאחריה בקליפ בתור מטאפורה ויזואלית: .<ref name=":1" />

== מיקומי שיא ==

== קישורים חיצוניים ==
* 

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי מרגי
קטגוריה:שירים באנגלית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי יובל מעיין
קטגוריה:שירים שהולחנו על ידי יובל מעיין
קטגוריה:שירים שהופקו על ידי ג'ורדי
קטגוריה:שירים על פרידה
קטגוריה:שירים על כאב לב
קטגוריה:שירי רוק
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
משרד האנרגיה (אזרבייג'ן)

משרד האנרגיה של אזרבייג'ן (אזרבייג'נית: Azərbaycan Respublikasının Energetika Nazirliyi) היא סוכנות ממשלתית באזרבייג'ן המופקדת על הסדרת הפעילות בתחום ייצור האנרגיה של אזרבייג'ן. בראש המשרד עומד פרוויז שחבזוב .

== היסטוריה ==
המשרד הוקם על פי צו הנשיאותי מס' 458 ב-18 באפריל 2001. תקנון המשרד אושר בפרלמנט אזרבייג'ן ב-15 במאי 2006. תקנות משרד האנרגיה של אזרבייג'ן אושרו על פי צו נשיאותי מס' 149 ב-11 באפריל 2014.

== המשרד ==
המשרד מסדיר את פעילות ייצור והפקת אנרגיה. חברת הנפט הממלכתית של אזרבייג'ן (SOCAR) נמצאת תחת אחראיותו. ב-11 בינואר 2018 נערכו שינויים מבניים במשרד האנרגיה על מנת לייעל את המינהל והוקמו מחלקות וחטיבות חדשות.

== קישורים חיצוניים ==
* 
* 

קטגוריה:משרדי אנרגיה
קטגוריה:משרדי ממשלת אזרבייג'ן
המשרד לשירותי דת (אינדונזיה)

המשרד לשירותי דת (אינדונזית: Kementerian Agama) הוא משרד ממשלתי באינדונזיה המספק את שירותי הדת.

== היסטוריה ==
תוכניות להקמת משרד לענייני דת הוצעו לראשונה בישיבת הוועדה לעבודות הכנה לעצמאות אינדונזיה על ידי מוחמד ימין ב-11 ביולי 1945. הוא הציע להקים משרד מיוחד הקשור לדת, המשרד לענייני אסלאם. ההצעה לא זכתה לתומכים.

בפעם השנייה, הוצע הקמת משרד לענייני דת במושב הוועדה המכינה לעצמאות אינדונזיה ב-19 באוגוסט 1945. ההצעה התקבלה על ידי שישה מתוך 27 חברים. יוהנס לאטוהררי , שדחה את ההצעה, הציע לכלול את שירותי הדת במשרד החינוך. המושב דחה את הקמת המשרד לשירותי דת. משרד הדתות הוקם רק על ידי קבינט שיחריר .

בניין המשרד

== קישורים חיצוניים ==

* 
* 

קטגוריה:משרדי ממשלת אינדונזיה
קטגוריה:אינדונזיה: דת
אישטוואן ברודי

אישטוואן ברודי (בהונגרית: Bródy István; נאג'קארוי, 1 במאי 1882 – בודפשט, 4 בינואר 1941)<ref>[http://www.rakovszky.net/D1_DisplRemImg/Rako_DRI_ShowRemoteImages.shtml?$LSG_B52@0651 Gyászjelentése]</ref> היה במאי תיאטרון ומנהל תיאטרון יהודי הונגרי. אחיו ד"ר מיקלוש ברודי היה מלחין.

==קורות חיים==
אישטוואן ברודי נולד במשפחה יהודית, בנם של לאיוש ברודי ושל יוסטינה ברמן (1855–1936).<ref></ref>

בשנת 1904 החל לביים ב"חוג התיאטרון הקטן" (Kis Színkör). בין 1904 לבין 1905, מונה לבמאי הראשי של תיאטרון גיור בהזמנת בלה מזאי. היה מזכיר התיאטרון ההונגרי בין 1905 לבין 1906 לשם הוזמן על ידי ינה זולטאן.
* בין 1906 לבין 1907, היה הבמאי הראשי בעיר ארד אצל מיהאי סנדראי
* בין 1907 לבין 1910 היה במאי תיאטרון הקומדיה של בודפשט
* בין 1910 לבין 1912 היה מנהל חוג התיאטרון (קאמרי) של תיאטרון הקומדיה.
* בין 1913 לבין 1915 היה המפקח בבית האופרה של בודפשט
* בין 1915 לבין 1918 היה הבמאי של בית האופרה

ב-1918 היה מנהל חוג התיאטרון של האי מרגיט. בין השנים 1919–1920 היה במאי התיאטרון הרביו. ב-1920 של תיאטרון סקאלה בבודפשט (התיאטרון נפתח ב-1919 בבניין Vígszínkör בפארק העירוני של בודפשט; המנהל שלו הוא כאמור אישטוואן ברודי, הלהקה שלו היה זהה לזו של תיאטרון רביו. הוא פעל עד 1921).<ref></ref>

בין השנים 1920–1921 במאי ומנהל של תיאטרון Eskü tér.

הוא התגורר בווינה משנת 1921.

בין 1924 לבין 1926 ביים גם בתיאטרון האופרטה של בודפשט. בשנת 1926 הקים את "במת האי" (Sziget Szinpad).

ב-1929 הוא היה המנהל האמנותי של התיאטרון ההונגרי. בין 1931 לבין 1934 היה חבר מייסד של תיאטרון פשטי (Pesti Színház). ניהל את "התיאטרון הקאמרי" (Kamaraszínház) בשנים 1935–1936.

בשנת 1936 ניהל של "תיאטרון האמנים" (Művész Színház).

ב-1907 נשא לאישה בבודפשט ברובע 6 את אירן בירו, ולאחר מכן התחתן שוב (לאחר מות אשתו הראשונה).<ref></ref> אשתו השנייה הייתה מרגיט אנדראי.<ref></ref>

== הפקותיו בתיאטרון (חלקי) ==
* שטולץ:מסלולן הנשיקות
* מילוקר: יונתן המסכן
* דה פריז ק.: בודפשט–וינה

== לבריותיו ==
* אלדאר רני : פרח הטיסה ( עם לאסלו ויידה, 1915)
* מיקלוש ברודי - אלפרד מארקוש : אשתי התחתנה (1921)
* לאיוש לייטאי : שוטה הנשים (1923)
* ויקטור יעקבי : מיאמי (עם לאסלו ויידה, 1925)
* פאל אברהם : Zenebona ( עם לאסלו לקטוש, 1928)
* אגון קמני: Kikelet utca 3. (עם אימרה הרמט 1929)

== סרטיו ==
* הקריירה של דוֹדי (1915)

== ספריו ==
* כולם נמצאים בו. . . מיומנו של במאי תיאטרון ; עמוד השערליפוט הרמן, קריקטורות לאיוש גלרט; שאריק בודפשט 1937
* אלבום היופי הנשי ב-1937 ; עורך אישטוואן ברודי; מגזין חדש, בודפשט, 1937
* חגיגות ישנות מפשט. רומן של עולם שעבר ; Officina בודפשט, 1940

== ראו גם ==
* [http://mek.oszk.hu/08700/08756/html/I/szin_I.0280.pdf בספרייה האלקטרונית ההונגרית]

== לקריאה נוספת ==
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 ([http://mek.oszk.hu/02100/02139/html/sz02/706.html לקסיקון התיאטרון ההונגרי])
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X ([http://mek.oszk.hu/00300/00355/html/ABC00523/02331.htm לקסיקון ביוגרפי הונגרי.] עורכת ראשית אגנש קניירש)

==קישורים חיצוניים==

== הערות שוליים ==

קטגוריה:במאי תיאטרון יהודים הונגרים
קטגוריה:מפיקי תיאטרון יהודים
קטגוריה:מנהלי תיאטראות בהונגריה
קטגוריה:הונגרים שנולדו ב-1882
קטגוריה:הונגרים שנפטרו ב-1941
משיח בשערי רומא

משיח בשערי רומא היא אגדה יהודית שמקורה במסכת סנהדרין שבתלמוד בבלי.

== האגדה ==
לפי האגדה רבי יהושע בן לוי, בעת שהרהר ליד קברו של רבי שמעון בר יוחאי, זכה לביקור של אליהו הנביא. "מתי יבוא המשיח?" שאל אותו. ענה הנביא: "המשיח נמצא בשערי רומא, יושב בין עניים, חולים ואומללים. כמוהם, הוא משנה את כריכות פצעיו, אבל עושה זאת פצע אחד בכל פעם, כדי להיות מוכן".

אחר כך הלך רבי יהושע לרומא, פגש את המשיח ובירך אותו באומרו "שלום עליך רבי ומורי". המשיח ענה "שלום עליך בן לוי". לאחר מכן שאל יהושע "מתי תבוא?" ואמרו לו "היום!". יהושע חזר לאליהו ונשאל מה אמר המשיח. 'שלום לך בן לוי', השיב יהושע, ואליהו אמר לו שזה אומר שיהיה לו ולאביו מקום בעולם הבא. אז אמר יהושע שהמשיח לא אמר לו את האמת, כי הוא הבטיח לבוא היום אבל לא. אליהו הסביר "מה שאמר לך היום זה אם תשמעו בקולו".

== האגדה בקבלה ==
כבר ראשוני פרשני התלמוד טענו שקטע זה בתלמוד אינו מתפרש כפשוטו. רש"י על המקום<ref></ref> טען שבפתחה של רומי בכוונה לפתחו של גן עדן. רבי שמואל אליעזר הלוי איידלס (מהרש"א) הרחיק לכת וטען שכשכתוב בגמרא "רומי", יש לקרוא 'דה רומי', דרומי, בהתייחס למשיח שנמצא בחלק הדרומי של גן העדן.<ref>מהרש"א על סנהדרין צח א</ref>

[[חורבת רומא. יש שטענו כי אליה כיוון התלמוד]]
בתחילת המאה ה-16 הציע המקובל אברהם בן אליעזר הלוי שה'רומא' בסיפור התלמודי היא עיירה קטנה בגליל בשם זהה. מאוחר יותר רבי משה אלשיך טען כי המשיח נמצא בגן עדן המשקיף על עיירה זו.<ref>Berger, Abraham "Captivity at the Gate of Rome: the story of a Messianic Motif", Proceedings of the American Academy for Jewish Research, Vol. 44 (1977), pp. 1-17</ref>

החשש להיראות כאנטי-רומי הוביל גם לכך שתרגומי התלמוד החליפו את המילה 'רומא' לעיר 'קרתא'.

במהלך ויכוח ברצלונה, בה התמודד הרב משה בן נחמן מול נזיר מומר יהודי-דומיניקאי בשם פבלו כריסטיאני, האחרון ניסה להביא ראיה מסיפור זה למשיחיותו של ישו.

בספר הזוהר נאמר: "שם ירעה עגל דא משיח בן יוסף דאתמר ביה בכור שורו הדר לו, ושם ירבץ דא משיח בן דוד, חד אעבר רומי רבתי וחד אעבר רומי זעירתא דמיכאל וגבריאל לקבלייהו אינון". לפי דברי הזוהר האלו, אחד משני המשיחים יהיה בשערי רומי הקטנה. רבי משה הירושלמי מקשר את מקום קבורתו של אביה בן ירבעם שהוא ניצוץ נשמתו של משיח בן יוסף, לדברי הזוהר האלו שמשיח ישב בשערי רומי הקטנה.

== הערות שוליים ==

קטגוריה:משיח ביהדות
קטגוריה:אגדות תלמודיות
קטגוריה:רומא
קטגוריה:אליהו הנביא
Let's Shut Up & Dance

Let's Shut Up & Dance (בעברית: בואו נשתוק ונרקוד) הוא שיר של הזמר האמריקאי ג'ייסון דירולו, הזמר-יוצר הסיני ליי זאנג ולהקת הבנים הדרום קוריאנית NCT 127. השיר יצא לאור כסינגל שלא מתוך אלבום על ידי 7SIX9 אנטרטיינמנט.<ref name="iTunes"></ref><ref name="Spotify"></ref>

== רקע ==
בריאיון לבילבורד, אמר דירולו, "התרגשתי מאוד משיתוף הפעולה הזה, אנחנו באים מעולמות שונים לגמרי, אבל אני מאוד אוהב את הכישרון שלהם".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-38 מיליון השמעות.<ref></ref>

== וידאו קליפ ==
הווידאו קליפ הנלווה לשיר עלה ליוטיוב ב-21 בפברואר 2019.<ref></ref><ref></ref>

== מיקומי שיא ==
{| class="wikitable mw-collapsible"
|-
! style="background: #F4CC50" colspan=3 | מצעדים ודירוגים (2017)
|-
!מדינה
!מצעד
!מיקום שיא
|-
| ניו זילנד
|NZ Artist Singles Chart
|34<ref></ref>
|-
| הרפובליקה העממית של סין
|סין הוט 100
|35<ref></ref>
|-
| קוריאה הדרומית
|מצעד האלבומים של Gaon
|32<ref></ref>
|}

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| שונים
| 22 בפברואר 2019
| הורדה דיגיטלית • הזרמת מוזיקה
| 7SIX9 אנטרטיינמנט
|<ref name="iTunes"/><ref name="Spotify"/>
|}

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ג'ייסון דירולו
קטגוריה:שירים מרובי שפות
קטגוריה:שירים על מייקל ג'קסון
קטגוריה:שירים על ריקודים
גזרה דרבה

גזרה דרבה היא שמה של גזרה שהתחדשה על ידי האמורא רבה, לפיה תיקנו חז"ל על מצוות בודדות שחיובן מהתורה, שלא לקיימן בשבת, מחשש שמא קיום מצוות אלו יגרור חילול שבת, בכך שיבואו לטלטל את חפצי המצווה ארבע אמות ברשות הרבים ויעברו בכך על איסור מהתורה.

== מקור ==
בתלמוד במסכת מגילה תמהו איזה איסור יש בקריאת המגילה שבגינה ביטלו חז"ל את קריאתה כשפורים חל בשבת. רבה סבור כי הטעם הוא מחשש שקיום המצווה בשבת יביא לידי חילול שבת:

פירוש הדבר, על אף שאין בקיום המצווה איסור, אך חז"ל חששו שקיומם בשבת יגרור חילול שבת, כגון במקרה שאדם שאינו בקיא דיו בטעמי ודיני קריאת המגילה ילך להתלמד אצל אדם אחר, וייקח עמו את המגילה, וכשיטלטל את המגילה ארבע אמות ברחוב - שדינו כרשות הרבים, יעבור בכך על איסור דאורייתא של "טלטול ברשות הרבים".

בתלמוד במסכת ביצה הובא שלדעת רבה זהו גם הטעם שאסרו חז"ל להטביל כלים בשבת.

בראשונים הוסיפו שמטעם גזירה זו אף ביטלו את מצוות הזאת מי פרה אדומה על טמא מת בשבת אפילו שביטול ההזאה יכול לגרום לאי הקרבת קורבן פסח, שהמבטלה ענוש כרת. 

== טועה בדבר מצווה ==
אחד מהקשיים שהעלו שהאחרונים בנוגע לגזירה זו, שהרי אף אם יגרם חילול שבת תוך כדי ההכנות למצווה, הרי בתלמוד נזכר כי אדם שטועה בדבר מצווה, אין בכך כל איסור, נמצא שאדם שטעה תוך כדי קיום מצווה, ועבר עבירה כלשהי, אינו נענש על עבירה זו.

יש שכתבו ליישב, שהחשש היה שמא האדם יעשה עבירה לאחר שיקיים את המצווה, ופטור טועה בדבר מצווה הוא רק עד שמסיים את המצווה, מאחר שטירדת המצווה גרמה לו לעבור את העבירה, אבל לאחר שקיים את המצווה, שוב אינו טרוד בה, ואינו נחשב כ'טועה בדבר מצווה'.

רבי חיים עוזר גרודזנסקי בספרו 'אחיעזר' כתב ליישב שאף שטועה בדבר מצווה פטור מקרבן, אך במעשיו עבר על איסור, ולכך גזרו חז"ל לבטל המצווה, שלא יבוא לידי איסור.

== פולמוס התקיעה ==

כאמור חז"ל ביטלו את מצוות תקיעת שופר, כשראש השנה חל בשבת, מחשש שמא יבואו לטלטל את השופר. אמנם כפי המבואר במסכת ראש השנה, כל זמן שבית המקדש היה קיים היו תוקעין בבית המקדש אף בשבת. כמו כן, לאחר חורבן הבית, תיקן רבן יוחנן בן זכאי שבכל מקום שיש בו בית דין יכולים לתקוע בשבת. בעקבות כך בשנים ה'תרס"ה וה'תרס"ו, שיום ראשון של ראש השנה בשבת, התעורר ויכוח בשאלת התקיעה בשבת: הרב עקיבה יוסף שלזינגר טען כי יש לתקוע בירושלים בשבת. הוא הסביר את דעתו ופרס את טענותיו בשורה של מאמרי הלכה במוסף 'תל תלפיות' שיצא לאור בהונגריה, כשהוא מציע שאנשים רבים יתאספו יחד, בצירוף בתי הדין של האשכנזים והספרדים, על מנת שיחשב 'בפני בית דין'. הצעתו עוררה התנגדות עזה בקרב אנשי ירושלים, שמחו בו ובדעתו. מאמרים שונים פורסמו ובהם תשובות על טענותיו וראיותיו, ובעקבות אותה התנגדות תוכניתו לא יצאה אל הפועל. עם זאת יש שכתבו שהרב שלזינגר בעצמו תקע באותה שנה בשבת בביתו.

מאז אותו פולמוס, לא נערכה תקיעת שופר בשבת, אך לאחרונה יש מי שחידשו כן. כך למשל, חברי ארגון "הסנהדרין החדשה", תקעו בראש-השנה של ה'תשס"ז וה'תש"ע, וכן בשנת ה'תשפ"א. פרופ' הלל וייס, מראשי הפעילים לבניין המקדש, היה מיוזמי המעמד, שהתקיים בישיבת בית הבחירה, המסונפת למכון המקדש.

== הערות שוליים ==

קטגוריה:מצוות ותקנות דרבנן
אדגר דאקה

אדגר דאקה (בגרמנית: Edgar Dacqué; 8 ביולי 1878 - 14 בספטמבר 1945) היה פלאונטולוג, גאולוג ופילוסוף של הטבע גרמני.

נודע כמחדשה של תאוריה תאולוגית של אבולוציה. אך רבים מרעיונותיו שהושפעו מחשיבה דתית נוצרית ומטפיזית, נדחו בקהילה המדעית.

==ביוגרפיה==
נולד ב-8 ביולי 1878 בנוישטאדט אן דר ויינשטראסה. בנם של אויגן (5 באפריל 1848 - 30 במרץ 1922) ומרתה (18 בספטמבר 1851 - 15 בדצמבר 1887) בתו של התאולוג הרמן ויקטור אנדריאה ואחייניתו של הגאולוג אכילס אנדריאה .

ב-1897 הגיע למינכן ללמוד פלאונטולוגיה וגאולוגיה היסטורית, הוא השלים את לימודי הדוקטורט שלו ב-1903 אצל אלפרד פון ציטל , מונה לפרופסור לפלאונטולוגיה באוניברסיטת מינכן ובתפקידו זה קיבל את האחריות לניהול האוסף הפלאונטולוגי של מדינת בוואריה .

נהוג לחלק את חייו המדעיים של דאקה לשתי תקופות. בראשונה, עד 1924, התמקד בעבודה מדעית גרידא, ומאז ועד אחרית ימיו פנה גם לשאלות מטאפיזיות ודתיות-פילוסופיות.

ב-1912 התמנה כחבר באגודה הפלאונטולוגית עם היווסדה.

דאקה נפטר בסולן הסמוכה למינכן ב-14 בספטמבר 1945.

קטגוריה:פלאונטולוגים
קטגוריה:פילוסופים גרמנים
קטגוריה:גאולוגים גרמנים
קטגוריה:גרמנים שנולדו ב-1878
קטגוריה:גרמנים שנפטרו ב-1945
שותפים למסע (מיני-סדרה)

שותפים למסע (באנגלית: Fellow Travelers) היא מיני-סדרת דרמה היסטורית אמריקאית המבוססת על רומן באותו השם משנת 2007 מאת תומאס מאלון. במיני-סדרה מככבים מאט בומר וג'ונתן ביילי, והיא מתמקדת ברומן של עשרות שנים בין שני גברים שנפגשו לראשונה במהלך שיא תקופת המקארתיזם בשנות ה-50. הסדרה עלתה לשידור בישראל בנובמבר 2023.<ref name=":0"></ref>

==תקציר העלילה==
לאחר מפגש מקרי בוושינגטון די. סי. במהלך שנות ה-50, הוקינס פולר וטימי לאגולין פותחים ברומן הפכפך המשתרע על פני מחאות מלחמת וייטנאם של שנות ה-60, עידן הדיסקו והסמים של שנות ה-70 ומשבר האיידס של שנות ה-80, תוך כדי שהם עצמם משתנים יחד עם העולם שמסביבם.

==צוות השחקנים==
* מאט בומר – הוקינס פולר
* ג'ונתן ביילי – טימותי "טים" לאגלין
* אליסון ויליאמס – לוסי סמית

==הפקה==
===פיתוח===
באוקטובר 2021, נמסר כי עיבוד טלוויזיוני על בסיס הרומן "שותפים למסע" מאת תומאס מאלון היה בפיתוח על ידי חברת "Fremantle" עבור רשת "שואוטיים". באפריל 2022, נמסר כי "שואוטיים" אישרה רשמית את הפקת המיני-סדרה, של כתיבתה והפקתה בפועל יהיה אמון רון ניסוואנר. בין המפיקים בפועל הנוספים נכללים השחקן מאט בומר ודניאל מינהן, שאמון על בימוי שני הפרקים הראשונים.
===ליהוק===
לצד האישור כי בומר יפיק את הסדרה, נמסר כי הוא יגלם את דמותו של הוקינס פולר. ביוני 2022, נמסר על ליהוקה של אליסון ויליאמס לצוות השחקנים; וביולי 2022, על ליהוקו של ג'ונתן ביילי לדמותו של טים לאגלין.
===צילומים===
צילומי המיני-סדרה החלו ביולי 2022 בטורונטו, קנדה.

== פרסים ומועמדויות ==
{| class="wikitable"
!שנה
!פרס
!קטגוריה
!מועמד (ים)
!תוצאה
!מקורות
|-
! rowspan="11" |2024
! rowspan="2" |פרס גלובוס הזהב
|מיני-סדרה או סרט טלוויזיה הטוב ביותר
|שותפים למסע
|
| rowspan="2" |<ref></ref>
|-
|השחקן הטוב ביותר במיני-סדרה או בסרט טלוויזיה
|מאט בומר
|
|-
! rowspan="3" |פרס בחירת מבקרי הטלוויזיה
|המיני-סדרה הטובה ביותר
|שותפים למסע
|
| rowspan="3" |<ref name=":0" />
|-
|השחקן הטוב ביותר במיני סדרה או בסרט טלוויזיה
|מאט בומר
|
|-
|שחקן המשנה הטוב ביותר במיני סדרה או בסרט טלוויזיה
|ג'ונתן ביילי
|
|-
!פרס בחירת הקהל
|הופעת השנה בטלוויזיה
|מאט בומר
|
|<ref></ref>
|-
!פרס גילדת שחקני המסך
|ההופעה הטובה ביותר של שחקן בסרט טלוויזיה או מיני סדרה
|מאט בומר
|
|<ref></ref>
|-
! rowspan="3" |פרס סטלייט
|המיני-סדרה או סרט הטלוויזיה הטוב/ה ביותר
|שותפים למסע
|
| rowspan="3" |<ref></ref>
|-
|השחקן הטוב ביותר במיני סדרה או סרט טלוויזיה
|מאט בומר
|
|-
|השחקן הטוב ביותר בתפקיד משנה בסדרה, מיני סדרה או סרט טלוויזיה
|ג'ונתן ביילי
|
|-
!פרס התקשורת של הליגה ההומו-לסבית נגד השמצה
|המיני-סדרה או סדרת האנתולוגיה הטובה ביותר
|שותפים למסע
|
|<ref></ref>
|}

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות דרמה היסטוריות
קטגוריה:סדרות להט"ב
קטגוריה:הומופוביה בתרבות ובאמנות
פויטין

פויטין
פויטין או פאיטה פויטין (בצרפתית: pailleté feuilletine, נהגה ) הם שבבי ממתק פריך, העשויים מקרפים דקים ממותקים (עם נגיעות קרמל).

את בלילת הקרפ אופים במשך כמה דקות ולאחר האפייה מניחים לקרור. לאחר שהקרפים מתקררים הם נעשים פריכים. בשלב זה מכונים הקרפים בצרפתית: "crêpes gavottes" או "crêpes dentelles", וכאשר מפוררים אותם לשבבים מתקבלים הפויטין.

הפויטין הם בעלי טעם חמאתי וניתנים לצריכה בפני עצמם, אך בדרך כלל משמשים כדי להוסיף מרקם ייחודי למנות או מאפים אחרים.

קטגוריה:המטבח הצרפתי: מאפים
דריל מייקון

דריל מייקון הבן (באנגלית:Daryl Macon Junior; נולד ב-29 בנובמבר 1995) הוא כדורסלן אמריקאי המשחק בעמדות הרכז והקלע במכבי תל אביב מליגת העל בכדורסל והיורוליג.

== קריירת מכללות ==
מייקון החל את קריירת כדורסל המכללות שלו בקולג' הקהילתי של הולמס, ולאחר שנתיים עבר לאוניברסיטת ארקנסו.

== קריירה מקצועית ==
=== דאלאס מאבריקס וטקסס לג'נדס (2018–2019) ===
לאחר שלא נבחר בדראפט ה-NBA {{כ}}2018 שיחק מייקון במדי מיאמי היט בליגת הקיץ של ה-NBA וב-30 ביולי חתם על חוזה דו-כיווני עם דאלאס מאבריקס, במסגרתו שיחק גם בקבוצת ליגת הפיתוח של הקבוצה, טקסס לג'נדס. הוא ערך את הופעת הבכורה שלו ב-NBA ב-26 באוקטובר מול טורונטו ראפטורס, כששיחק דקה אחת ולא קלע נקודות בהפסד 107–116, וב-4 בנובמבר, במשחקו הראשון במדי הלג'נדס, קלע מייקון 35 נקודות עם 12 מ-18 מהשדה בניצחון 126–120 על אוסטין ספרס.

ב-26 ביולי 2019 נופה מייקון מסגל המאבריקס.

=== מיאמי היט וסו פולס סקייפורס (2019–2020) ===
ב-20 בספטמבר 2019 חתם מייקון במיאמי היט, וב-19 באוקטובר הומר חוזהו לחוזה דו-כיווני עם קבוצת ליגת הפיתוח שלה ההיט סו פולס סקייפורס. ב-8 בינואר 2020 שוחרר מייקון מההיט וב-16 בינואר נרכש על ידי הסקייפורס, במדיהם העמיד ממוצעים של 17.0 נקודות ו-4.7 אסיסטים למשחק.

=== גלאטסראיי (2020–2021) ===
ב-24 ביולי 2020 חתם מייקון בגלאטסראיי מליגת העל הטורקית בכדורסל וליגת האלופות.

=== א.א.ק. אתונה (2021) ===
ב-5 בפברואר 2021 חתם מייקון בא.א.ק. אתונה מליגת העל היוונית בכדורסל, ולמחרת ערך את הופעת הבכורה שלו בקבוצה כשרשם 18 נקודות ב-50% מהשדה, 3 אסיסטים, 3 ריבאונדים ו-2 חטיפות בניצחון 91–59 על פריסטרי אתונה. הוא סיים את העונה עם ממוצעים של 18.2 נקודות ו-3.7 אסיסטים למשחק וזכה עם הקבוצה ב.

=== פנאתינאיקוס (2021–2022) ===
ב-11 ביולי 2021 חתם מייקון בפנאתינאיקוס מליגת העל היוונית והיורוליג. ב-31 משחקי ליגה הוא העמיד ממוצעים של 11.8 נקודות, 1.9 ריבאונדים ו-3.7 אסיסטים ב-23 דקות, וב-31 משחקי יורוליג רשם ממוצעים של 13.1 נקודות, 2.2 ריבאונדים ו-3.6 אסיסטים ב-26 דקות למשחק.

=== אוניקס קאזאן (2022–2023) ===
ב-9 ביולי 2022 חתם מייקון לשנה עם אופציה לעונה נוספת במועדון הרוסי אוניקס קאזאן מהליגה המאוחדת של VTB.

=== שנג'ן לאופרדס (2023–2024) ===
ב-8 ביולי 2023 חתם מייקון בשנג'ן לאופרדס מליגת ה-CBA הסינית.

=== מכבי תל אביב (2024–הווה) ===
ב-9 באוגוסט 2024 חתם מייקון לשנה עם אופציה לעונה נוספת במכבי תל אביב מליגת העל בכדורסל והיורוליג.

== קישורים חיצוניים ==

*[https://www.maccabi.co.il/news.asp?id=8470 תעודת זהות: דריל מייקון], באתר מכבי תל אביב, 18 באוקטובר 2021

== הערות שוליים ==

קטגוריה:כדורסלנים אפרו-אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת ארקנסו
קטגוריה:שחקני NBA שלא נבחרו בדראפט
קטגוריה:כדורסלני דאלאס מאבריקס
קטגוריה:כדורסלני טקסס לג'נדס
קטגוריה:כדורסלני מיאמי היט
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני גלאטסראיי
קטגוריה:כדורסלני א.א.ק. אתונה
קטגוריה:כדורסלני פנאתינאיקוס
קטגוריה:כדורסלני אוניקס קאזאן
קטגוריה:כדורסלני שנג'ן לאופרדס
קטגוריה:כדורסלני מכבי תל אביב
קטגוריה:ספורטאים אמריקאים בישראל
קטגוריה:אמריקאים שנולדו ב-1995
אגם יואנה

אגם יוּאנה (באנגלית: Lake Ewauna) הוא מאגר מים בקלאמת פולס בדרום-מרכז מדינת אורגון בארצות הברית. הוא המקור לנהר קלאמת, הניזון מהנהר לינק הנשפך מאגם קלאמת העליון. מפלסו הקבוע לאורך כל השנה נשלט על ידי שחרור מים מבוקר מסכר קנו (Keno Dam), 29 קילומטרים מדרום לשפך הנהר לינק למאגר. הסכר והמאגר הם חלק מ.

אגם יואנה הוא באורך אידיאלי עבור תחרויות חתירה, ומועדון החתירה יואנה (Ewauna Rowing Club) משתמש באגם לאימון ולתחרויות מאז 1970.

==תעשיית העץ==
על גדות אגם יואנה היו כמה מנסרות במאה ה-20, והוא שימש היה כמאגר לבולי עץ עבורן. בולי העץ הצפים האחרונים הוכנסו לאגם בשנות ה-90 של המאה ה-20 כשהמנסרה האחרונה על שפת האגם, חברת Modoc Lumber, סגרה את שעריה. אתר מנסרה לשעבר זו עובר פיתוח כשכונת מגורים ופארק טבעי בשם "חופי המנסרות" (Timbermill Shores).

כמה בולי עץ סולקו מקרקעית האגם בסוף שנות ה-90 של המאה ה-20, אך רבים נותרו עדיין על הקרקעית, שרידים של כמעט מאה שנה של שימוש באגם כמאגר של בולי עץ. כמה בולי עץ עולים אל פני השטח באביב מדי שנה ומהווים סיכון לתנועת הסירות.

==קישורים חיצוניים==

==הערות שוליים==

קטגוריה:אורגון: גאוגרפיה
קטגוריה:ארצות הברית: אגמי אגירה מלאכותיים
אלי דקאז

אלי לואי דקאז (בצרפתית: Élie Louis Decazes; 28 בספטמבר 1780 – 24 באוקטובר 1860) היה משפטן, מדינאי, דיפלומט ותעשיין צרפתי, מנהיג מפלגת הדוקטרינרים הליברלית במהלך הרסטורציה הצרפתית. ראש ממשלת צרפת, שר המשטרה ושר הפנים.

בתור שמרן מתון שהזדהה עם עמדות הדוקטרינרים, נטה דקאז לשילוב והאחדה של המלוכנות עם הלאומיות. דעות אלו עמדו לו לרועץ ב-1820, אז אולץ להתפטר, אך הוא מונה כשגריר צרפת בלונדון. הוא המשיך למלא תפקידים בשירות הציבורי ובפוליטיקה הצרפתית, אך בשנותיו האחרונות התמקד בתעשייה.

העיר דקאזוויל , שקמה כעיר פועלים לצד בית החרושת למתכות שהקים דקאז סמוך למכרות בדרום צרפת, קרויה על שמו.

==קישורים חיצוניים==

* 

קטגוריה:ראשי ממשלת צרפת
קטגוריה:שרי הפנים של צרפת
קטגוריה:שגרירי צרפת בממלכה המאוחדת
קטגוריה:צרפתים שנולדו ב-1780
קטגוריה:צרפתים שנפטרו ב-1860
כף הורדרן

כף הורדרן או קייפ הורדרן (באנגלית: Cape Hordern) היא לשון יבשה, שאינה מכוסה קרח, אך מכוסה בסחיפה מורנית. הכף ממוקמת בקצה הצפון - מערבי של גבעות באנגר, בארץ המלכה מרי, באזור חוף הטריטוריה האנטארקטית האוסטרלית, שבאנטארקטיקה.

== היסטוריה ==
=== גילוי ומיפוי אזור הכף ===
הכף התגלתה ממרחק (ככל הנראה ממצוק ווטסון), על ידי איי. אל. קנדי (A.L. Kennedy), אחד מאנשי קבוצת הבסיס המערבי (Western Base party) של משלחת אוסטרלאסיה לאנטארקטיקה, אשר חקרה את אנטארקטיקה בין השנים 1914–1911, בהנהגת דאגלס מוסון (וגילתה את חוף המלכה מרי בפברואר 1912).

הכף מופתה לראשונה על ידי הקבוצה.

במהלך המיפוי חשבו כי מדובר בשני איים קטנים סמוכים.

בשנת 1955 מופה האזור מחדש בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה (מבצע היי ג'אמפ), שנערך בעונת המחקר (הקיץ האנטארקטי) 1946–1947.

=== מקור השם ===
שמה של הכף ניתן לה על ידי מוסון.

מוסון קרא לכף על שם סר סמיואל הורדרן, מסידני שבאוסטרליה, שהיה פטרון המשלחת. מאחר שחשבו כי מדובר באי, מוסון קרא לאתר "האי הורדרן" ("Hordern Island).

לימים, שונה שם האתר על ידי הוועדה המייעצת לשמות אנטארקטיים לשמו הנוכחי (כף הורדרן), בעקבות המיפוי שבוצע בשנת 1955 - תוך תיקון מהות האתר, ושמירת השם שניתן מוסון.

קטגוריה:ארץ המלכה מרי: לשונות יבשה
קבוצת I2U2

קבוצת I2U2 היא קבוצת מדינות הכוללת את הודו, ישראל, איחוד האמירויות הערביות וארצות הברית. ההצהרה המשותפת הראשונה של הקבוצה, שפורסמה ב-14 ביולי 2022, קובעת כי המדינות שואפות לשתף פעולה בתחומי השקעות כלכליות משותפות ויוזמות חדשות בתחומי המים, אנרגיה, תחבורה, חלל, בריאות וביטחון תזונתי"<ref></ref>.

הקבוצה הושוותה מספר פעמים לברית לדיאלוג ביטחוני רב-צדדי (פורום ביטחוני-אסטרטגי בין אוסטרליה, ארצות הברית, הודו ויפן).

מקור לשם של הקבוצה הוא באותיות הראשונות של שמות המדינות החברות: I2 - India, Israel, U2 - the United Arab Emirates, the United States

== היסטוריה ==
מזכיר המדינה האמריקאי אנתוני בלינקן משתתף בשיחת ועידה של שרי החוץ של מדינות הקבוצה, אוקטובר 2021
ראש ממשלת ישראל יאיר לפיד (מימין) ונשיא ארצות הברית ג'ו ביידן בעת פסגת המנהיגים הראשונה של הקבוצה, יולי 2022
הקבוצה הוקמה באוקטובר 2021, בעקבות יוזמה של שרי החוץ של ארבע המדינות - שר החוץ האמירתי עבדאללה בן זאיד אאל נהיאן, מזכיר המדינה האמריקאי אנתוני בלינקן, שר החוץ ההודי סוברהמניאם ג'אישנקר ושר החוץ ישראלי יאיר לפיד - כחלק מביקור של שר החוץ ההודי בישראל.

הקבוצה קיימה את פסגת הפתיחה שלה בשיחת ועידה ב-14 ביולי 2022 (במהלך ביקורו של ביידן בישראל), בה השתתפו ראש ממשלת הודו נרנדרה מודי, נשיא ארצות הברית ג'ו ביידן, ראש ממשלת ישראל יאיר לפיד ונשיא איחוד האמירויות מוחמד בן זאיד אאל נהיאן<ref></ref>.

בפסגה החליטו המנהיגים להקים מסדרון מזון בין הודו לאיחוד האמירויות בשילוב עם טכנולוגיות ישראליות בעלות שמוערכת בכ-2.2 מיליארד דולר. מלבד זאת, המנהיגים הסכימו גם להמשיך עם פרויקט של אגירת אנרגיית רוח ואנרגיית שמש בגוג'ראט שבהודו, בהיקף של כ-300 מגה-ואט, בשילוב טכנולוגיות ישראליות, אמירתיות ואמריקאיות, בהיקף של 300 מיליון דולר<ref></ref>.

ממשלת ישראל הציעה רעיון לפרויקט תשתיות לחיבור הודו, המזרח התיכון והאיחוד האירופי ברשת של מסילות רכבת, קווי ספנות, כבלי תקשורת מהירה וצינורות להעברת אנרגיה. בספטמבר 2023 הציג הנשיא ביידן את הפרויקט במסגרת כינוס ה-G20 בהודו - מסילת השלום. הוא הודיע כי ישראל וערב הסעודית יהיו חלק מהפרויקט.

== ראו גם ==
* פסגת הנגב

== קישורים חיצוניים ==

* הצהרת מנהיגי המדינות החברות בפסגת הקבוצה ב-14 ביולי 2022 באתר ויקיטקסט 

== הערות שוליים ==

קטגוריה:ארגוני כלכלה בין-לאומיים
קטגוריה:ארגונים בין-ממשלתיים
קטגוריה:יחסי הודו–ישראל
קטגוריה:יחסי איחוד האמירויות הערביות – ישראל
קטגוריה:יחסי ארצות הברית – ישראל
קטגוריה:יחסי ארצות הברית – הודו
קטגוריה:יחסי איחוד האמירויות הערביות – ארצות הברית
וו סאנג-הייוק

וו סאנג-הייוק (בקוריאנית: 우상혁; נולד ב-23 באפריל 1996) הוא אתלט דרום קוריאני, סגן אלוף העולם (יוג'ין 2022), אלוף העולם באולם (בלגרד 2022) וזוכה מדליית ארד באליפות העולם באולם (גלאזגו 2024) בקפיצה לגובה.

== ביוגרפיה ==
וו סאנג-הייוק נולד וגדל בטג'אן, קוריאה הדרומית.

===2013=== 
באליפות העולם עד גיל 18 שנערכה בדונצק, אוקראינה ב-2013 זכה במדליית זהב בקפיצה לגובה בבתוצאה של 2.20 מטר. 

===2014===
באליפות העולם עד גיל 20 שנערכה ביוג'ין, אורגון, ארצות הברית ב-2014 זכה במדליית ארד בקפיצה לגובה בתוצאה של 2.24 מטר. 

===2016===
באולימפיאדת ריו דה ז'ניירו סיים במקום 22 בקפיצה לגובה בתוצאה של 2.26 מטר.

=== 2017 ===
==== אלוף אסיה ====
באליפות אסיה באתלטיקה שנערכה בבובנשוואר, הודו, ביולי 2017 זכה במדליית זהב בקפיצה לגובה בתוצאה של 2.30 מטר.

=== 2021 ===
====רביעי במשחקים האולימפיים====
באולימפיאדת טוקיו סיים במקום רביעי בקפיצה לגובה בתוצאה של 2.35 מטר.

=== 2022 ===
==== אלוף העולם באולם ====
באליפות העולם באולם שנערכה בבלגרד, סרביה במרץ 2022 זכה במדליית זהב בקפיצה לגובה בתוצאה של 2.34 מטר, לפני לואיק גאש משווייץ שזכה במדליית כסף (2.31 מטר), וג'יאנמרקו טאמברי מאיטליה והאמיש קר מניו זילנד שזכו במדליית ארד (2.31 מטר).
====סגן אלוף עולם====
באליפות העולם שנערכה ביוג'ין אותה שנה זכה במדליית כסף סיים בקפיצה לגובה בתוצאה של 2.35 מטר, אחרי מועתז עיסא בראשים מקטר (2.37 מטר) ולפני אנדריי פרוטסנקו מאוקראינה (2.33 מטר).

===2023===
באליפות העולם שנערכה בבודפשט, הונגריה ב-2023 סיים במקום שישי בקפיצה לגובה בתוצאה של 2.29 מטר.

===2024===
באליפות העולם באולם שנערכה בגלאזגו, הממלכה המאוחדת במרץ 2024 זכה במדליית ארד בקפיצה לגובה בתוצא של 22.28 מטר, אחרי האמיש קר(2.36 מטר) ושלבי מקיואן מארצות הברית (2.28 מטר) ולא הצליח להגן על תוארו.

==קישורים חיצוניים==

קטגוריה:קופצים לגובה
קטגוריה:אלופי עולם באתלטיקה
קטגוריה:אתלטים באולימפיאדת ריו דה ז'ניירו (2016)
קטגוריה:קופצים לגובה באולימפיאדת טוקיו (2020)
קטגוריה:נושאי דגל קוריאה הדרומית באולימפיאדה
קטגוריה:דרום קוריאנים שנולדו ב-1996
NGC 3132

NGC 3132 (הידועה גם בשמות: ערפילית שמונה פרצים<ref name=":0"></ref>, ערפילית הטבעת הדרומית<ref name=":0" /> או קאלדוול 74) היא ערפילית פלנטרית בהירה ונחקרת בהרחבה בקבוצת הכוכבים מפרש. מרחק הערפילית מכדור הארץ מוערך כ-613 פארסק, או 2,000 שנות אור.<ref name=":0" />

ערפילית הטבעת הדרומית נבחרה כאחד מחמשת העצמים הקוסמיים שנצפו וצולמו על ידי טלסקופ החלל ג'יימס ווב של נאס"א כחלק מפרסום תמונות המדע הראשונות שלו בתאריך 12 ביולי 2022.<ref></ref>

== גרעין הערפילית הפלנטרית ==
תמונות של ערפילית הטבעת הדרומית חושפות שני כוכבים קרובים זה לזה בתוך הערפילית, אחד בבהירות נראית של 10, והשני של 16. הכוכב המרכזי של הערפילית הפלנטרית הוא ננס לבן, והוא העמום מבין שני הכוכבים. הכוכב המרכזי הלוהט בטמפרטורה של כ-100,000K התפוצץ כעת מהשכבות החיצוניות שלו וגורם לערפילית להאיר מפליטת הקרינה האולטרה- סגולה העזה שלו.<ref></ref>

== קישורים חיצוניים ==

* [http://simbad.u-strasbg.fr/simbad/sim-basic?Ident=NGC+3132 NGC 3132], בבסיס הנתונים SIMBAD לגרמי שמיים אסטרונומיים
* 

== הערות שוליים ==

קטגוריה:הקטלוג הכללי החדש
קטגוריה:קבוצת הכוכבים מפרש
קטגוריה:ערפיליות פלנטריות